เขตสาทร

**สาทร** เป็นหนึ่งในห้าสิบเขตของกรุงเทพมหานคร มีอาคารสำนักงานที่ตั้งธุรกิจและสถานทูตจำนวนมาก

## ที่ตั้งและอาณาเขต

เขตสาทรตั้งอยู่บริเวณทางฝั่งตะวันออกของแม่น้ำเจ้าพระยาหรือฝั่งพระนคร มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
* **ทิศเหนือ** ติดต่อกับเขตบางรักและเขตปทุมวัน มีคลองสาทรและถนนพระรามที่ 4 ฟากใต้เป็นเส้นแบ่งเขต
* **ทิศตะวันออก** ติดต่อกับเขตคลองเตยและเขตยานนาวา มีขอบทางรถไฟสายแม่น้ำฟากตะวันออก, ซอยเชื้อเพลิง 4 (ศรีรุ้ง) และถนนเย็นอากาศเป็นเส้นแบ่งเขต
* **ทิศใต้** ติดต่อกับเขตยานนาวาและเขตบางคอแหลม มีถนนนางลิ้นจี่, ถนนจันทน์เก่า, คลองช่องนนทรี, ถนนจันทน์, ถนนสาธุประดิษฐ์, ซอยสาธุประดิษฐ์ 12 (ทวีสิทธิ์), ซอยจันทน์ 43 แยก 33, ซอยจันทน์ 43 (วัดไผ่เงิน), ซอยจันทน์ 43 แยก 14 (อยู่ดี 20/1), ซอยเจริญราษฎร์ 5 (อยู่ดี), ซอยเจริญราษฎร์ 8 (อยู่ดี), ลำกระโดงกิ่งจันทน์, ซอยจันทน์ 34/2 (มิตรสามัคคี) และคลองกรวยเป็นเส้นแบ่งเขต
* **ทิศตะวันตก** ติดต่อกับเขตคลองสาน มีแนวกึ่งกลางแม่น้ำเจ้าพระยาเป็นเส้นแบ่งเขต

## ประวัติศาสตร์
พื้นที่เขตสาทรเดิมขึ้นอยู่กับอำเภอบ้านทะวาย จังหวัดพระนคร ต่อมาอำเภอนี้เปลี่ยนชื่อเป็นอำเภอยานนาวาและเขตยานนาวา กรุงเทพมหานครในสมัยต่อมา 

ภายหลังพื้นที่เขตยานนาวามีความเจริญและมีประชากรหนาแน่นขึ้น พื้นที่บางแห่งอยู่ไกลจากสำนักงานเขต กรุงเทพมหานครจึงได้รวมแขวงยานนาวา แขวงทุ่งวัดดอน และแขวงทุ่งมหาเมฆให้อยู่ในการดูแลของสำนักงานเขตยานนาวา สาขา 1 (แขวงยานนาวา) และท้องที่ดังกล่าวได้ยกฐานะเป็น **เขตสาธร** ในวันที่ 9 พฤศจิกายน พ.ศ. 2532 ตามประกาศกระทรวงมหาดไทยเปลี่ยนแปลงพื้นที่เขตยานนาวา ตั้งเขตสาธรและเขตบางคอแหลม โดยนำชื่อคลองและถนนสาธรมาตั้งเป็นชื่อของเขตโดยอนุโลม

ต่อมาในวันที่ 23 เมษายน พ.ศ. 2542 กระทรวงมหาดไทยได้ประกาศเปลี่ยนแปลงชื่อเขตสาธรเป็น **เขตสาทร** เนื่องจากคำว่า *[[สาธร]]* ไม่มีความหมายในพจนานุกรม ส่วนคำว่า *สาทร* มีความหมายว่า "เอื้อเฟื้อ, เอาใจใส่" และเพื่อเป็นการให้เกียรติแก่หลวงสาทรราชายุตก์ (ยม) ขุนนางและคหบดีในสมัยรัชกาลที่ 5 ซึ่งเป็นผู้ขุดคลองอันเป็นที่มาของชื่อเขต ดังนั้นชื่อเขตสาธร คลองสาธร ถนนสาธรเหนือ ถนนสาธรใต้ และซอยย่อยของถนนสาธร จึงต้องสะกดเป็น "สาทร" ทั้งหมด

## การแบ่งเขตการปกครอง
เขตสาทรแบ่งเขตการปกครองย่อยออกเป็น 3 แขวง ได้แก่

## ประชากร

## การคมนาคม
[thumb|300px|[ถนนสาทรใต้ด้านหน้าโบสถ์เซนต์หลุยส์ เห็นเสาตอม่อและทางวิ่งของรถไฟฟ้าบีทีเอส โดยมีตึกมหานครอยู่ด้านหลัง]]
[300px|thumb|ถนนนางลิ้นจี่ด้านหน้า[มหาวิทยาลัยเทคโนโลยีราชมงคลกรุงเทพ]]
ในพื้นที่เขตสาทรมีทางสายหลัก ได้แก่
* ถนนนราธิวาสราชนครินทร์ 
* ถนนพระรามที่ 4
* ถนนสาทรใต้ 
* ถนนเจริญกรุง
* ถนนเจริญราษฎร์
* ถนนจันทน์
* ถนนนางลิ้นจี่
* ทางพิเศษศรีรัช
* ทางพิเศษเฉลิมมหานคร
ส่วนทางสายรอง ได้แก่
* ถนนสวนพลู (สาทร 3)
* ถนนเย็นจิต
* ซอยเจริญกรุง 57 (ดอนกุศล)
* ซอยสาทร 1 (อรรถการประสิทธิ์)
* ซอยสาทร 11 / ซอยจันทน์ 18/7 (เซนต์หลุยส์ 3)
* ซอยงามดูพลี
* ซอยสุวรรณสวัสดิ์
และยังมีสะพานข้ามแม่น้ำเจ้าพระยา 1 แห่ง คือ สะพานสมเด็จพระเจ้าตากสิน

## สถานที่สำคัญ
thumb|เอ็มไพร์ ทาวเวอร์
### สถานที่ท่องเที่ยว
* บ้านซอยสวนพลู (พิพิธภัณฑ์บ้าน ม.ร.ว.คึกฤทธิ์ ปราโมช)
* อาคารหอการค้าไทย-จีน
* พิพิธภัณฑ์กรุงเทพประกันภัย
* พิพิธภัณฑ์จักรเย็บผ้า
* ย่านบ้านเก่าริมถนนสาทร
* สะพานปลากรุงเทพ (องค์การสะพานปลา)
* เดอะซิตี้วีว่า
* สุสานแต้จิ๋ว
* อาคารร้างสาธร ยูนีค ทาวเวอร์

### สถานเอกอัครราชทูต
*  สถานเอกอัครราชทูตออสเตรเลีย 
*  สถานเอกอัครราชทูตออสเตรีย 
*  สถานเอกอัครราชทูตบราซิล
*  สถานเอกอัครราชทูตเดนมาร์ก 
*  สถานเอกอัครราชทูตเยอรมนี
*  สถานเอกอัครราชทูตลิเบีย
*  สถานเอกอัครราชทูตลักเซมเบิร์ก
*  สถานเอกอัครราชทูตมาเลเซีย 
*  สถานเอกอัครราชทูตเม็กซิโก
*  สถานเอกอัครราชทูตโมร็อกโก
*  สถานเอกอัครราชทูตปานามา 
*  สถานเอกอัครราชทูตสิงคโปร์     
*  สถานเอกอัครราชทูตสโลวาเกีย 
*  สถานเอกอัครราชทูตสหราชอาณาจักร
*  สถานเอกอัครสมณทูตนครรัฐวาติกัน

### อาคารสำนักงาน
thumb|อาคารไทย ซีซี
* เอ็มไพร์ ทาวเวอร์
* แอทสาทร สแควร์
* เอไอเอ สาทร ทาวเวอร์
* สาทร ซิตี้ ทาวเวอร์
* อาคารไทย ซีซี (หอการค้าไทย-จีน)
* ตึกหุ่นยนต์ (ธนาคารยูโอบี)
* กรมท่าอากาศยาน
* บริษัท วิทยุการบินแห่งประเทศไทย จำกัด
* สำนักงานกองทุนสนับสนุนการสร้างเสริมสุขภาพ
* องค์การสะพานปลา
* กองพันทหารสื่อสารที่ 1 กองพลที่ 1 รักษาพระองค์
* สถานีตำรวจนครบาลทุ่งมหาเมฆ
* สถานีตำรวจนครบาลบางโพงพาง

## สถาบันทางการศึกษา
* โรงเรียนทุ่งมหาเมฆ
* โรงเรียนเตรียมอุดมศึกษาพัฒนาการ ยานนาเวศ
* โรงเรียนโสตศึกษาทุ่งมหาเมฆ 
* โรงเรียนวัดสุทธิวราราม 
* โรงเรียนสตรีศรีสุริโยทัย
* อนุบาลแสงอรุณพระนคร
* โรงเรียนเซนต์หลุยส์ศึกษา
* โรงเรียนอัสสัมชัญแผนกประถม
* โรงเรียนโกศลวิทยา และ โกศลภัทรวิทย์
* โรงเรียนพระแม่มารีสาทร
* วิทยาลัยพยาบาลเซนต์หลุยส์
* โรงเรียนอัสสัมชัญพาณิชยการ
* มหาวิทยาลัยเทคโนโลยีราชมงคลกรุงเทพ

## สถานพยาบาล
* โรงพยาบาลเซนต์หลุยส์

## ศาสนสถาน
thumb|วัดปรก
### วัด
* วัดยานนาวา
* วัดปรก
* วัดดอนกุศล
* วัดบรมสถลศรีสุทธิโสภณรังสรรค์ (วัดดอน)
* วัดลุ่มเจริญศรัทธา
* วัดสุทธิวราราม

### โบสถ์และคริสตจักร
* โบสถ์เซนต์หลุยส์
* วัดน้อยพระจิตเจ้า โรงพยาบาลเซนต์หลุยส์

### มัสยิด
* สุเหร่ายะวา

### ฮินดู
* วัดวิษณุ

## อ้างอิง

## แหล่งข้อมูลอื่น
* เว็บไซต์สำนักงานเขตสาทร 
* เว็บไซต์กรุงเทพมหานคร: แหล่งท่องเที่ยวในเขตสาทร 
* แผนที่เขตสาทร